CELEX: 32017R1961
Language: sk
Date: 2017-08-02 00:00:00
Title: Delegované nariadenie Komisie (EÚ) 2017/1961 z 2. augusta 2017, ktorým sa mení nariadenie (ES) č. 606/2009, pokiaľ ide o určité enologické postupy

28.10.2017   
            
            
               SK
            
            
               Úradný vestník Európskej únie
            
            
               L 279/25
            
         DELEGOVANÉ NARIADENIE KOMISIE (EÚ) 2017/1961
   z 2. augusta 2017,
   ktorým sa mení nariadenie (ES) č. 606/2009, pokiaľ ide o určité enologické postupy
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 75 ods. 2 a jeho článok 75 ods. 3 písm. g),
   keďže:
   
               (1)
            
            
               V súlade s článkom 3 nariadenia Komisie (ES) č. 606/2009 (2) sa povolené enologické postupy stanovujú v prílohe I A k uvedenému nariadeniu. Medzinárodná organizácia pre vinič a víno (OIV) prijala 12 enologických rezolúcií, ktoré boli zahrnuté do rozhodnutia Rady zo 7. októbra 2016 a medzi ktorými boli dva enologické postupy, ktoré sa týkajú používania filtračných dosiek s obsahom zeolitov faujasit (Y) na adsorbovanie halogénovaných derivátov anizolov a ošetrovania vína polyaspartátom draselným. V snahe zohľadniť technický pokrok a zabezpečiť výrobcom z Únie rovnaké možnosti, aké majú výrobcovia z tretích krajín, by sa uvedené nové enologické postupy mali v Únii povoliť za podmienok používania, ktoré vymedzila OIV.
            
         
               (2)
            
            
               Podľa článku 80 ods. 3 písm. b) nariadenia (EÚ) č. 1308/2013 musí Komisia pri povoľovaní enologických postupov pre víno zohľadniť ochranu ľudského zdravia. Používanie prídavných látok v potravinách by malo byť v súlade s nariadením Európskeho parlamentu a Rady (ES) č. 1333/2008 (3). V súčasnosti sa polyaspartát draselný nenachádza v zozname Únie obsahujúcom prídavné látky schválené na používanie v potravinách uvedenom v prílohe II k nariadeniu (ES) č. 1333/2008. Príloha II k nariadeniu (ES) č. 1333/2008 bola však nedávno zmenená nariadením Komisie (EÚ) 2017/1399 (4) s cieľom zaradiť uvedenú látku do zoznamu Únie obsahujúceho prídavné látky v potravinách. Preto už možno ošetrenie vína polyaspartátom draselným v Únii povoliť.
            
         
               (3)
            
            
               Nariadenie (ES) č. 606/2009 by sa preto malo zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Príloha I A k nariadeniu (ES) č. 606/2009 sa mení v súlade s prílohou k tomuto nariadeniu.
   Článok 2
   Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 2. augusta 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 347, 20.12.2013, s. 671.
   
      (2)  Nariadenie Komisie (ES) č. 606/2009 z 10. júla 2009, ktorým sa ustanovujú určité podrobné pravidlá uplatňovania nariadenia Rady (ES) č. 479/2008, pokiaľ ide o kategórie vinárskych výrobkov, enologické postupy a uplatniteľné obmedzenia (Ú. v. EÚ L 193, 24.7.2009, s. 1).
   
      (3)  Nariadenie Európskeho parlamentu a Rady (ES) č. 1333/2008 zo 16. decembra 2008 o prídavných látkach v potravinách (Ú. v. EÚ L 354, 31.12.2008, s. 16).
   
      (4)  Nariadenie Komisie (EÚ) 2017/1399 z 28. júla 2017, ktorým sa mení príloha II k nariadeniu Európskeho parlamentu a Rady (ES) č. 1333/2008 a príloha k nariadeniu Komisie (EÚ) č. 231/2012, pokiaľ ide o polyaspartát draselný (Ú. v. EÚ L 199, 29.7.2017, s. 8).
   
      PRÍLOHA
      Príloha I A k nariadeniu (ES) č. 606/2009 sa mení takto:
      
                  1.
               
               
                  V tabuľke sa dopĺňajú tieto riadky 57 a 58:
                  
                              1
                           
                           
                              2
                           
                           
                              3
                           
                        
                              Enologický postup
                           
                           
                              Podmienky použitia
                           
                           
                              Obmedzenia použitia
                           
                        
                              „57
                           
                           
                              Používanie filtračných dosiek s obsahom zeolitov faujasit (Y) na adsorbovanie halogénovaných derivátov anizolov
                           
                           
                              Za podmienok stanovených v dodatku 23
                           
                           
                               
                           
                        
                              58
                           
                           
                              Ošetrovanie vína polyaspartátom draselným
                           
                           
                              Za podmienok stanovených v dodatku 24
                           
                           
                              V množstve najviac 10 g/hl“
                           
                        
            
                  2.
               
               
                  Dopĺňajú sa tieto dodatky 23 a 24:„
                     Dodatok 23
                     
                        Požiadavky na používanie filtračných dosiek s obsahom zeolitov faujasit (Y)
                     
                     Účelom používania filtračných dosiek s obsahom zeolitov faujasit (Y) počas filtrovania je zníženie koncentrácie halogénovaných derivátov anizolov, ktoré spôsobujú pachuť vo vínach, pod hranicu zmyslového vnímania.
                     
                        Predpisy:
                     
                     
                                 a)
                              
                              
                                 uvedeným spôsobom by sa malo ošetrovať číre víno;
                              
                           
                                 b)
                              
                              
                                 pred filtráciou by sa filtračné dosky mali vyčistiť a vydezinfikovať;
                              
                           
                                 c)
                              
                              
                                 použitie zeolitov faujasit (Y) by malo byť v súlade s predpismi Medzinárodného enologického kódexu.
                              
                           
                  
                     Dodatok 24
                     
                        Požiadavky na ošetrovanie vína polyaspartátom draselným
                     
                     Účelom pridávania polyaspartátu draselného do vín je prispieť k stabilizácii vína proti vypadávaniu vínneho kameňa.
                     
                        Predpisy:
                     
                     
                                 a)
                              
                              
                                 optimálna dávka polyaspartátu draselného použitého na stabilizáciu vín vrátane vín s vysokým stupňom nestability vínneho kameňa nesmie presiahnuť 10 g/hl. Vyššími dávkami sa účinnosť polyaspartátu draselného pri stabilizácii nezlepšuje a v niektorých prípadoch môžu spôsobiť zvýšenie zakalenia vína;
                              
                           
                                 b)
                              
                              
                                 v prípade červených vín s vysokou koloidnou nestabilitou sa odporúča ich predchádzajúce ošetrenie bentonitom;
                              
                           
                                 c)
                              
                              
                                 použitie polyaspartátu draselného musí byť v súlade s predpismi Medzinárodného enologického kódexu.
                              
                           “